CELEX: C2006/178/31
Language: da
Date: 2006-07-29 00:00:00
Title: Sag C-214/06: Anmodning om præjudiciel afgørelse indgivet af Tribunale Amministrativo Regionale per la Lombardia (Italien) den  11. maj 2006  — Colasfalti srl mod Provincia di Milano, ATI Legrenzi Srl, Impresa Costruzioni Edili og Stradali dei F. lli Paccani Snc

29.7.2006   
            
            
               DA
            
            
               Den Europæiske Unions Tidende
            
            
               C 178/19
            
         Anmodning om præjudiciel afgørelse indgivet af Tribunale Amministrativo Regionale per la Lombardia (Italien) den 11. maj 2006 — Colasfalti srl mod Provincia di Milano, ATI Legrenzi Srl, Impresa Costruzioni Edili og Stradali dei F. lli Paccani Snc
   (Sag C-214/06)
   (2006/C 178/31)
   Processprog: italiensk
   Den forelæggende ret
   Tribunale Amministrativo Regionale per la Lombardia.
   Parter i hovedsagen
   
      Sagsøger: Colasfalti srl.
   
      Sagsøgt: Provincia di Milano, ATI Legrenzi Srl, Impresa Costruzioni Edili og Stradali dei F. lli Paccani Snc.
   Præjudicielle spørgsmål
   
               1)
            
            
               Er der er tale om et grundlæggende fællesskabsretligt princip i den regel, der er fastsat i artikel 30, stk. 4, i direktiv 93/37/EØF (1), eller i den tilsvarende regel, der er fastsat i artikel 55, stk. 1 og 2, i direktiv 2004/18/EF (2) (hvis den sidstnævnte anses for retligt referenceparameter), hvorefter den ordregivende myndighed ved tilbud, der forekommer at være unormalt lave i forhold til ydelsen, er forpligtet til skriftligt at anmode om sådanne oplysninger om de pågældende tilbuds sammensætning, som den anser for relevante, og undersøge tilbuddets sammensætning under hensyntagen til de begrundelser, der er givet, inden myndigheden kan afvise sådanne tilbud, således at man overskrider den formelle grænse, der trækkes af værdien af de af artikel 6 i direktiv 93/37/EØF nævnte udbud og således i et vist omfang svækker den egentlige konforme virkning, også i relation til udbud, hvis værdi ligger under den nævnte tærskel?
            
         
               2)
            
            
               Det forudsættes, at ovenstående spørgsmål: »Er der tale om et grundlæggende fællesskabsretligt princip i den regel, de er fastsat i artikel 30, stk. 4, i direktiv 93/37/EØF, eller i den tilsvarende regel, der er fastsat i artikel 55, stk. 1 og 2, i direktiv 2004/18/EF (hvis den sidstnævnte anses for retligt referenceparameter), hvorefter den ordregivende myndighed ved tilbud, der forekommer at være unormalt lave i forhold til ydelsen, er forpligtet til skriftligt at anmode om sådanne oplysninger om de pågældende tilbuds sammensætning, som den anser for relevante, og undersøge tilbuddets sammensætning under hensyntagen til de begrundelser, der er givet, inden myndigheden kan afvise sådanne tilbud« besvares benægtende, idet ingen af reglerne udviser træk, der kendetegner et grundlæggende fællesskabsretligt princip. Der spørges: »Er den pågældende regel da enten en indirekte følge af eller et afledt princip i forhold til konkurrenceprincippet sammenholdt med gennemsigtighedsprincippet og princippet om ikke-forskelsbehandling på grundlag af nationalitet, og er reglen i så fald umiddelbart bindende og har forrang for eventuelt modstridende nationale bestemmelser, der er vedtaget af medlemsstaterne som led i reguleringen af de offentlige bygge- og anlægskontrakter, der ligger uden for fællesskabsrettens direkte anvendelsesområde«?
            
         
      (1)  EFT L 199, s. 54.
   
      (2)  EUT L 134, s. 114.